دریائے چناب

دریائے چناب (انگریزی: Chenab River)، پنجاب دے پنج وڈے دریاواں وِچوں اک دریا اے۔ 

چناب دا نام 'چن' تے 'آب' ناݪ مِݪ کے بݨیا اے، چن دا مطلب چند تے آب دا مطلب پاݨی اے۔ دریائے چناب نوں چنھاں تے چندر بھاگا وی کہیا جاندا اے۔ بالائی پہاڑی علاقےآں وچ ایہنوں چندربھاگا دے نام ناݪ وی پکاریا جاندا اے۔ 

دریائے چناب، بالائی ہمالیا وچ دو پہاڑی ندیاں، چندر تے بھاگا دے مݪاپ ناݪ بݨدا اے۔ چناب دریا جموں توں گُزر کے پنجاب دے میدانی علاقےآں وچ وَگدا اے۔

پنجاب دے ضلع جھنگ وچ اٹھاراں ہزاری دے کوݪ تریموں بیراج دے مقام اُتے ایہ دریائے جہلم نوں ناݪ مݪا کے فیر دریائے راوی نوں مݪاؤندا ہویا اچ شریف، جلالپور پیروالا تے علی پور دے نزدیک دریائے ستلج ناݪ رَݪ جاندا اے۔ 

دریائے چناب دے کنڈھے اُتے پنجاب دے شہر گجرات، وزیرآباد، چنیوٹ، جھنگ، شورکوٹ، ملتان تے مظفرگڑھ واقع نیں۔ چناب دی کُل لمبائی 1200 کلومیٹر اے۔ انڈس طاس معاہدے دی مطابق ایہدے پاݨی اُتے پاکستان دا اختیار اے۔ 

ویدک زمانے وچ ایہنوں اشکنی یا اسکمتی دے نام ناݪ تے قدیم یونانی وچ آچےسائنز دے نام ناݪ جاݨیا جاندا سی۔ پنجابی رہتل وچ چنھاب دریا دی اہم حیثیت اے، سوہݨی مہینوال دی پنجابی رومانوی داستان دریائے چناب دے گرد ای گُھمدی اے۔

 تصویر گیلری 

 حوالے 

گٹھ:پنجاب دے دریا
گٹھ:پنجاب، پاکستان دے دریا
گٹھ:پاکستان دے دریا
گٹھ:دریا
گٹھ:پنجاب
گٹھ:آبی جغرافیا
گٹھ:جغرافیا